कांग्रेस पार्टी को बड़ा झटका, गोवा के पूर्व सीएम ने विधानसभा से दिया इस्तीफा
सूत्रों का कहना है कि लुइज़िन्हो फलेरियो पार्टी नेतृत्व के साथ मतभेद की वजह से कांग्रेस से अपने इस्तीफे की घोषणा कर सकते हैं। सूत्रों का ये भी दावा है कि टीएमसी और लुइज़िन्हो फलेरियो के बीच में बातचीत जारी है।
पणजी. कांग्रेस पार्टी को गोवा में बड़ा झटका लगा है। गोवा के पूर्व मुख्यमंत्री और कांग्रेस पार्टी के विधायक लुइज़िन्हो फलेरो ने विधायकी से इस्तीफा दे दिया है। लुइज़िन्हो फलेरो ने ट्वीट कर कहा, "मैंने नावेलिम में अपने समर्थकों से बातचीत की, वे मेरा परिवार हैं और मेरे लिए एक नई शुरुआत के लिए उनका आशीर्वाद लेना महत्वपूर्ण था। मैं बूढ़ा हो सकता हूं, लेकिन मेरा खून जवान है। मैं चीजों को बदलने के लिए दृढ़ हूं। आइए गोवावासियों की इस पीड़ा को समाप्त करें और गोवा में एक नया सवेरा लाएं।"सूत्रों का कहना है कि लुइज़िन्हो फलेरियो पार्टी नेतृत्व के साथ मतभेद की वजह से कांग्रेस से अपने इस्तीफे की घोषणा कर सकते हैं। सूत्रों का ये भी दावा है कि टीएमसी और लुइज़िन्हो फलेरियो के बीच में बातचीत जारी है।आपको बता दें कि टीएमसी गोवा में प्रवेश करने की तैयारी कर रही है और पार्टी के राष्ट्रीय महासचिव अभिषेक बनर्जी ने रविवार को भबनीपुर में ममता बनर्जी के प्रचार अभियान में सार्वजनिक रूप से इसकी घोषणा की थी। हाल ही में टीएमसी सांसदों डेरेक ओ ब्रायन और प्रसून बनर्जी की एक टीम ने आगामी विधानसभा चुनावों से पहले गोवा का दौरा किया था। प्रशांत किशोर की आईपीएसी के सदस्य भी गोवा में डेरा डाले हुए हैं ताकि भाजपा शासित राज्य में पार्टी की पहचान बनाने के लिए जमीनी कार्य तैयार किया जा सके।